שרי שביט

שָׂרַי שביט (נולדה ב-30 ביוני 1982) היא משוררת וסופרת ישראלית, עורכת ספרות, מבקרת ומסאית, ואוצרת פרויקטים בתחומי התרבות. שיריה זכו לפרסים ומענקים בולטים, ביניהם פרסי "שירה על הדרך", קרן עידוד היצירה של אקו"ם, מענק מפעל הפיס לשירה, מענק קרן גולדברג לספרות וקרן רבינוביץ. זוכת פרס הספרות הבינלאומי אדי ויצו אדלינה דלה פרגולה לשנת 2023. פרסמה את ספרי הפרוזה "ברוריה הפקות" (זמורה־ביתן, 2009) ו"הכֹּל זריז" (אחוזת בית, 2012), ואת ספרי השירה "ומה יש עוד" (אחוזת בית, 2014) "כאב מרחקים" (מוסד ביאליק, סדרת כבר לשירה, 2020) ו"כשרון דיבור - סיפור אהבה" (אחוזת בית, 2022). משנת 2019 עד 2022 ערכה והגישה את תוכנית הספרות והתרבות השבועית, "שוברים שורה" בערוץ הכנסת ובערוץ כאן. שביט עורכת ספרים ותסריטים, אוצרת פסטיבלי תרבות ומרצה לספרות ולכתיבה. משנת 2022 מונתה לעורכת כתב העת מאזניים. משנת 2023 מגישה ועורכת את פודקאסט "הספרנית" העוסק בעולם הספר והספריות. החל מיולי 2024 משמשת עורכת סדרת השירה של "התחנה בית הוצאה לאור" שנוסדה באותה עת. שביט נולדה וגדלה בהוד השרון. היא בוגרת תואר ראשון בחוג לספרות במגמת כתיבה יוצרת ובקולנוע, באוניברסיטת תל אביב ועורכת לשון. מנחת סדנאות כתיבה בבית הספר "סדנאות הבית" של אשכול נבו ואורית גידלי, בבצלאל ובאוניברסיטת תל אביב. שירה "אלנבי בלילה" זכה במקום הראשון בפרויקט "שירה על הדרך" של עיריית תל אביב יפו לשנת 2007. בין השנים 2010–2016 ערכה את מדור הספרים של אתר ynet, והקימה את מגזין הספרות השבועי "ספרותקל'ה" שכלל ביקורת ספרות וסיקור של עולם הספרות המקומי והבינלאומי, בקטגוריות פרוזה, שירה, ספרות ילדים וספרי עיון. משנת 2016 עד לשנת 2021 ערכה את מחלקת הפרוזה של הוצאת "מטר", והוציאה לאור למעלה מ-100 כותרים. שביט אצרה אירועי תרבות רבים ביניהם פסטיבלי ספרות במשכנות שאננים, פסטיבל הספרות של עיריית תל אביב, סדרת ערבי סטורי-טלינג ארצית בעבור קרן רוטשליד קיסריה, ופסטיבלי תרבות במוזיאון תל אביב לאמנות, מוזיאון פתח תקווה לאמנות, מוזיאון ארץ ישראל בירושלים, מוזיאון בית העיר בתל אביב ועוד. בשנים 2018–2022 ניהלה בפועל את "פרויקט נערה" בבת ים, שאסף נערות בסיכון וחסרות קורת גג מבתי ספר בעיר, לתוכנית לימודים אינטראקטיביים של ספרות וכתיבה יוצרת במסגרת שעות הלימודים. בכל שנה תוצרי הפרויקט – ששילב בין שירי נערות לשירי משוררות – התכנס לכדי תערוכת חוצות אורבאנית ולתערוכה במוזיאון בת ים לאמנות. שביט חברה בתוכנית הבינלאומית לספרות על שם זאב ברגר ובתוכנית Culture European Diploma של האיחוד האירופי. השתתפה כיוצרת בפסטיבלי השירה "מטר על מטר" "פסטיבל השירה מטולה" פסטיבל הספרות הבינלאומי במשכנות שאננים, פסטיבל הספרות הבינלאומי בגוודלחרה-מקסיקו ובירידי הספרים הבינלאומיים בדלהי ובפרנקפורט. מאמרים ומסות פרי עטה התפרסמו בעיתונים Il Manifesto,Tablet Magazine,Jewish Renaissance, הארץ וידיעות אחרונות. נבחרה לאחת מבין 33 הצעירים המבטיחים של Time Out תל אביב. שביט מתגוררת בתל אביב עם בן זוגה, בנה ובתה. ברוריה הפקות (2009, כנרת זמורה-ביתן בעריכת הילה בלום) - הספר כולל שלוש נובלות המתארות פירוק של משפחה ומתמודדות עם נושא היתמות. הכל זריז (2012, "אחוזת בית" בעריכת שרי גוטמן) ומה יש עוד (2014, "אחוזת בית" בעריכת אורית גידלי) - שיר מתוכו "אלנבי בלילה", זיכה אותה ב"פרס שירה על הדרך" כאב מרחקים, מוסד ביאליק, 2021 כישרון דיבור: סיפור אהבה, הוצאת אחוזת בית, 2022. על יצירתה נכתב, בין היתר: "שירתה של שביט היא פרק נוסף בספרות נשים המגבשת לה שפה בעצם קיומה, והמתארת את עולמן דרך ההיעדר. את זאת היא עושה בפיכחון, באומץ ובמבט ישיר וכן", "לא רק האבל והכאב אינם פתורים בשירתה של שרי שביט, אלא גם התשוקה והעונג. והחיבור בניהם נותר מסתורי במיוחד". יוסף אורן. "איזה אלוהים את ברוריה?" נוסח מורחב של ביקורתו באתר אימגו נדפס בספרו: השאננות לציון בסיפורת הישראלית (ראשון לציון: יחד, תש"ע 2010), עמ' 139–149 (על "ברוריה הפקות"). יובל אביבי, "בודהה קרישנה פיצה קולה", Time Out תל אביב, גיליון 495, 24 באפריל עד 3 במאי 2012, עמ' 134. (על "הכל זריז") אסף גולן, "לוקחים את הזמן" מוצ"ש (מצורף ל'מקור ראשון'), גיליון 63, 29 ביוני 2012, עמ' 55. (על "הכל זריז") שרי שביט באתר "מעלה" שרי שביט, ברשת החברתית פייסבוק שרי שביט, ב"לקסיקון הספרות העברית החדשה" שרי שביט, ב"לקסיקון הקשרים לספרות ישראלית" מידע על שרי שביט בקטלוג הספרייה הלאומית שרי שביט, שירים, באתר "הַמּוּסָךְ - מוסף לספרות" של הספרייה הלאומית, 11.07.2018 קובי בן שמחון, אשה בורחת מבשורה, באתר הארץ, 16 במרץ 2012 שביט מתארחת בשאלון של טיימאאוט לכבוד הספר "ומה יש עוד" שרי שביט, במיזם "סופרים קוראים" של המרכז לספריות וספרות בישראל קובי מידן, בשיחה עם שרי שביט על "הכל זריז" (בתוכנית 'אנשים בלילה' (12 ביוני 2012, 50:59 דק') שרי שביט, סיפור: "ההרדמה", באתר "הַמּוּסָךְ - מוסף לספרות" של הספרייה הלאומית, ספטמבר 2018 ראיון עם שרי שביט על כאב מרחקים במגזין הספרות מה שכרוך ראיון עם שרי שביט על כאב מרחקים בפודקאסט "ברית מילה" עם שלומי חתוכה ראיון עם שרי שביט על כאב מרחקים במגזין הספרות "ספרים רבותיי ספרים" עם ציפי גון-גרוס שרי שביט, מאז הכדור אני לא מצליחה לכתוב. המלים בורחות ממני. זה הכי טוב שכימיקלים יכולים להציע לי?, באתר הארץ, 16 ביוני 2022 שירי לב ארי, "ניסיתי להבין את המנגנון של רומן אסור": שרי שביט על ספרה החדש "כישרון דיבור", באתר כלכליסט, 8 ביוני 2022 גילי איזיקוביץ, שרי שביט: "ורקדתי. כמה רקדתי. כמו שרוקדים על הדם", באתר הארץ, 17 במרץ 2021 תהל פרוש, פואטיקה של מין ומוות, באתר "פנס", אוגוסט 2021, על "כאב מרחקים" nelly618, A Sarai Shavit il Premio Speciale della XXIV Edizione, ADEI WIZO, ‏2024-02-13 (באיטלקית) שרי שביט, פרק מהספר "כישרון דיבור", באתר הארץ, 30 ביוני 2022 שוברים שורה עם שרי שביט - YouTube, באתר www.youtube.com הספרנית - עם המשוררת והסופרת שרי שביט סדנאות הבית – בית הספר לכתיבה של אשכול נבו ואורית גידלי » המנחים שרי שביט, באתר library.osu.edu tabletmag_Sarai Shavit, www.tabletmag.com Urgent Voices: Hebrew Poets, Jewish Renaissance, ‏2024-03-12 (באנגלית אמריקאית) Sarai Shavit, la forza nella fragilità delle parole di pace, il manifesto, ‏2023-10-16 (באיטלקית) כתבת שער, Time Out תל אביב, 6 בספטמבר 2012. ריקי כהן, בקצה הילדות ניצב המוות, בבלוג "הספרנים" של הספרייה הלאומית, מאי 2021 admin_office, כשרון דיבור, באתר אחוזת בית, ‏2022-05-01 בכל סרלואי, ״כאב מרחקים״: אינו מתרפק על העבר אלא מפרק אותו, באתר מקור ראשון, ‏02/05/2021 אלי הירש, פני יתומים, באתר "ידיעות אחרונות", 3 במאי 2021